Source: http://www.hornestitare.sk/vseobecne-zavazne-nariadenie-obce-horne-stitare-c-3-2013-o-miestnej-dani-za-uzivanie-verejneho-priestranstva-2013-3-vzn/mid/227733/.html?usfd=-1
Timestamp: 2019-09-17 11:31:39+00:00
Document Index: 10466889

Matched Legal Cases: ['§ 4', '§ 6', '§ 11', '§ 36', '§ 30', '§ 36']

Všeobecne záväzné nariadenie obce Horné Štitáre č. 3/2013 o miestnej dani za užívanie verejného priestranstva
Schválené: 15.12.2012
Obec Horné Štitáre, Obecné zastupiteľstvo v Horných Štitároch v zmysle § 4 ods. 3 písm. c) , § 6 a § 11 ods. 4 písm. d), e) a g) zákona č. 369/1990 Zb. o obecnom zriadení v znení neskorších zmien a doplnkov a v súlade s § 36 a súvisiacich ustanovení zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov
všeobecne záväzného nariadenia Obce Horné Štitáre
Základné náležitosti o miestnej dani za užívanie verejného priestranstva sú ustanovené v § 30 až 36 zákona č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení neskorších zmien a doplnkov.
Obec Horné Štitáre ako správca dane (ďalej len „správca dane“) týmto VZN zavádza s účinnosťou od 1. 1. 2013 miestnu daň za užívanie verejného priestranstva.
Predmetom tohto všeobecne záväzného nariadenia je určenie náležitosti miestnej dani za užívanie verejného priestranstva podľa splnomocňovacieho ustanovenia § 36 zákona č. 582/2004 Z.z. správcom dane.
Vymedzenie predmetu dane
1. Predmetom dane za užívanie verejného priestranstva je osobitné užívanie verejného priestranstva.
2. Verejným priestranstvom na účely tohto VZN sú verejnosti prístupné pozemky vo vlastníctve obce,
alebo parkovacie miesto.
3. Osobitným spôsobom užívania verejného priestranstva sa rozumie:
umiestnenie zariadenia slúžiaceho na poskytovanie služieb, umiestnenie stavebného zariadenia,
predajného zariadenia, umiestnenie skládky.
1. Správca dane stanovuje nasledovnú sadzbu dane za užívanie verejného priestranstva za každý aj začatý m2 osobitne užívaného verejného priestranstva a každý aj začatý deň nasledovne:
a) 0,0035 € za trvalé užívanie verejného priestranstva
b) 0,035 € za osobitné užívanie verejného priestranstva
Náležitosti oznamovacej povinnosti
1. Daňovník je povinný oznámiť svoj zámer osobitného užívania verejného priestranstva správcovi dane najneskôr v deň vzniku daňovej povinnosti.
2. V oznámení daňovník uvedie:
a) fyzická osoba - meno, priezvisko, titul, dátum narodenia, adresu trvalého pobytu
b) právnická osoba - názov alebo obchodné meno, sídlo a identifikačné číslo
c) údaje rozhodujúce na určenie dane - účel, miesto, obdobie a veľkosť záberu užívania verejného priestranstva.
Od dane za užívanie verejného priestranstva sú oslobodené fyzické a právnické osoby, ktoré užívajú verejné priestranstvo na:
a) akcie, z ktorých je výťažok v celom rozsahu určený na charitatívne alebo verejno-prospešné účely
b) kultúrne, športové, cirkevné, environmentálne akcie usporiadané bez vyberania vstupného
c) predaj ľudovo-umeleckých predmetov na kultúrnych podujatiach a príležitostných trhoch
d) akcie, na ktorých sa finančne alebo organizačne podieľa obec
e) umiestnenie stavebného lešenia, stavebného materiálu a stavebných zariadení za účelom opravy, rekonštrukcie a zateplenia bytových domov na území obce
Týmto VZN sa zrušuje Všeobecne záväzné nariadenie Obce Horné Štitáre č. 42.
Obecné zastupiteľstvo v Horných Štitároch sa uznieslo na vydaní tohto VZN na svojom zasadnutí dňa 15. 12. 2012 uznesením č. 31/2012 a toto VZN nadobúda účinnosť dňom 1. 1. 2013.
Vyvesené: 15. 12. 2012
Zvesené: 30. 12. 2012
Zverejnené 31.5.2013 -Fulka Martin-
Informačná tabuľa - Obecné nájomné byty
Výlet - Východné Slovensko
18.10.2019 - 20.1.02019 - Výlet - Východné Slovensko
CMS systém (redakčný) systém WEBY PORTÁL, mapa stránky web portál, webhosting, WEBY HOSTING, domény, registrácia domény spoločnosti WEBY GROUP, s.r.o., technický prevádzkovateľ - kontakt, 17.09.2019 13:31:39
6493327